Asentel-nneɣ ad yili ɣef wungal i d-yettawsuqqlen ɣer teqbaylit seg tneglizit, ungal Amɣar d yileli yura amaru AIT KACI Mohamed Arab, i d-yeffɣen aseggas-agi kan. Ungal-a, d tasuqqilt n wungal yettwuran s tneglizit s ufus n umaru amarikani Ernest HEMINGWAY, i wumi isemma The Old Man and The Sea i dyeffɣen deg useggas n 1952. Ad nkenni gar wayen yettwuran s tutlayt tanaṣlit (tineglizit) d win i d-yettwasuqqlen ɣer tmaziɣt, neɣ gar wayen i d-yeffɣen seg tmetti tamarikanit n yiseggasen-nni deffir kan n ṭraḍ agraɣlan wis sin d wayen i d-yuɣalen ɣef tmetti taqbaylit, asseggas-agi n 2013.